Эрих Фромм

Фромм Эрих (1900-1980) - неміс-американдық философ; психолог, социолог, неофрейдизм негізін салушы, гуманист-ғалым, әлеуметтік прогресті жақтаушы. 

1933 жылы АҚШ-қақоныс аударды. Философия, психология, антропология, тарих және дін социологиясының дамуына зор үлес қосты. Өзінің ілімін «гуманистік психоанализ» деп атады. 

Фромм индивид психикасы мен коғамның әлеуметтік құрылымының арасындағы байланысты анықтау барысында Фрейд биологизімінен алшақтады. Психоаналитикалық «әлеуметтік және дербес» терапия негізінде үйлесімді «дені сау қоғам», жобасын АҚШ-та гуманистік позицияда ұсынды. Психоанализдің гуманистік психоанализ немесе неофрейдизм деп аталатын бағытының негізін салушы неміс-американдық философ, психолог. социолог Э.Фромм (1900 -1980) Фрейдтің биологизмін, либидо теориясын. табиғилық пен әлеуметтікті қарама-қарсы қоюын, психологияны философия мен этикадан бөлектеуін сынады. Ол адамды әлеуметтік тіршілік етуші, табиғи және адамдандырылған дүниемен үнемі байланыс жасаушы ретінде қарастырады. Оның ойынша. Фрейдтің ілімі адамды тереңірек тануға мүмкіндік бергенімен, оның өмірінің мән-мағынасы, моральдық және этикалық нормалар туралы, адам қалай өмір сүруі керек және не істеуі тиіс деген сұрақтарға жауап бермеді. Э. Фромм К.Юнгтің аналитикалық психологиясы да адам өмірінің мәні мәселелерін назардан тыс қалдырды деп есептеді. Адамның этикалық мінез-құлықтарының бастауын адамның өзінен іздеген гуманистік этиктердің еңбектеріне сүйене отырып, Фромм моральдық ұстанымдар адамның ішкі қасиеттеріне негізделген болуы керек, әйтпесе оларды бұзу тұлғаның психикалық және эмоциялық құлдырауына әкеледі деген тұжырым жасайды. Осыдан келіп гуманистік психоанализдің мақсаты шығады – гуманистік этиканың құндылықтарын меңгеру, өзінің ішкі табиғатын танып-білу және «өмір өнерін» игеру арқылы адамның ішкі мүмкіндіктерін дамытуына, өмір сүруге ұмтылуына ықпал ету.

Фромм еркіндік және жаттану категориялары арқылы адамдардың басым көпшілігі өзінің нағыз «Менін», «Өздігін» емес, «Жалған Менін» дамытатынын, осы процестің нәтижесінде өзін жоғалтып, ештеңеге айналатынын көрсетеді. Бірақ Фромм адамның онтологиялық және тұлғалық сипаттамаларына, әсіресе «үміт» элементіне сүйене отырып, оптимистік болжамдар жасайды. Оның пікірінше, «үміт» өмір құрылымының ішкі элементі, ол пассивті үміттену, күту емес, белсенді әрекетке дайын болу,адам рухының динамикасы, адам болмысының маңызды шарты, сондықтан да Фромм адамды Ноmо еsрегапs (үміті бар) деп сипаттайды. Орысша-қазақша түсіндірме сөздік: Философия/жалпы редакциясын басқарған э.ғ.д., профессор Е. Арын – Павлодар: «ЭКО» ҒӨФ, 2006. ISBN 9965-808-82-1

Дереккөздер

Санат:23 наурызда туғандар
Санат:1900 жылы туғандар
Санат:Майндағы Франкфуртта туғандар
Санат:18 наурызда қайтыс болғандар
Санат:1980 жылы қайтыс болғандар
Санат:Локарнода қайтыс болғандар
Санат:Философия докторлары
Санат:Нью-Йорк университеті түлектері
Санат:Иоганн Вольфганг Гёте атындағы Франкфурт университеті түлектері
Санат:Гейдельберг университеті түлектері
Санат:Германия психологтары
Санат:АҚШ психологтары
Санат:Германия психоаналитиктері
Санат:АҚШ психоаналитиктері
Санат:АҚШ әлеуметтік психологтары
Санат:XX ғасыр философтары
Санат:Германия философтары
Санат:АҚШ философтары
Санат:Марксистер
Санат:Марксизм теоретиктері
Санат:Неофрейдистер
Санат:Германия социалистері
Санат:АҚШ социалистері
Санат:Заманауи гуманистер
Санат:Франкфурт мектебі
Санат:Фашизмді зерттеушілер
Санат:Тұлғатанушылар
Санат:Саентология сыншылары
Санат:Этика тұлғалары
Санат:Саяси философтар
Санат:Әскерге қарсы белсенділер
Санат:Тұтынуға қарсылықты жақтаушылар
Санат:Германиядан АҚШ-қа қоныс аударғандар
Санат:Мексика Ұлттық автономды университеті оқытушылары